Nuksako milžinas

Nuksako milžinas (Nooksack Giant) – žmonijai žinoma visų laikų aukščiausia pakrantinė pocūgė (Pseudotsuga menziesii var. menziesii), augusi Vašingtono valstijos (JAV), Vatkomo apygardoje (Whatcom County) esančios Lupso (Loop’s Ranch) didelės fermos valdose, dabar Alpenglou ferma (Alpenglow Farm). Medis buvo išmatuotas po nupjovimo su juostine matuokle. Jo aukštis buvo 142 m, kamienas 3,35 m skersmens, kamieno apimtis prie pamato 10,09 m. Pirmoji kamieno šaka buvo 67 m aukštyje. Apskaičiuota, kad medis turėjo apie 480 metų. Jį nupjovė 1897 m.

Iš medžio buvo išgauta 227 kubinių metrų apdirbtos medienos, kurios tuo metu užtektų pastatyti aštuoniems dviejų aukštų, su septyniais kambariais kotedžams. 1897 m. vasario 28 d., „The Morning Times“ rašė, kad mediena buvo supjaustyta ir bus plukdoma į Kiniją.

1897 m. kovo 7 d., „The New York Times“ laikraštis rašė: „Tai didingiausia pocūgė, kurią yra mačiusi žmogaus akis“, o šį sunaikinimą pavadino „nuoširdžiai graudžia pasaka“ ir „nusikaltimu“.

Taip pat skaitykite 
 Aukščiausių pasaulio medžių rūšių sąrašas (augusių praeityje ir augančių dabar)
 Šiaurės Amerikos žemyno aukščiausiai augančių medžių rūšių sąrašas

Šaltiniai

Nuorodos 
 youtube.com / How Douglas Fir Trees Shaped The Northwest
 cathedralgrove.eu / Cathedral Grove, British Columbia

Pušiniai